Subject: Tarbijakaitseseaduse ja lõhkematerjaliseaduse muutmise seaduse eelnõu 779 SE menetlemine Riigikogus
From: Mari Tänav <[email-masked]>
To: <[email-masked]>, <[email-masked]>, <[email-masked]>, <[email-masked]>, "Info Aadress" <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, "Info - TTJA" <[email-masked]>
Date: Wed, 4 Feb 2026 14:18:05 +0200

Austatud koostööpartner

Vabariigi Valitsuse algatatud tarbijakaitseseaduse ja
lõhkematerjaliseaduse muutmise seaduse eelnõu (779 SE
<https://www.riigikogu.ee/tegevus/eelnoud/eelnou/764c73b4-2361-40e9-9785-2
f640c716336/tarbijakaitseseaduse-ja-lohkematerjaliseaduse-muutmise-seadus/
> ) võeti Riigikogu menetlusse 16.12.2025 ja eelnõu juhtivkomisjoniks on
majanduskomisjon.

Eelnõu eesmärk on täpsustada ebaausaid kauplemisvõtteid reguleerivaid
õigusnorme, et võidelda ebaausate kaubandustavade vastu, mis eksitavad
tarbijaid ega lase neil teha jätkusuutlikke tarbimisvalikuid, ning
eelkõige selliste tavade vastu, mis on seotud kauba enneaegse
vananemisega, eksitavate keskkonnaväidetega (rohepesu), eksitava teabega
toodete või kauplejate äritegevuse sotsiaalsete omaduste kohta või
läbipaistmatute ja mitteusaldusväärsete kestlikkusmärgistega.
Täpsustatakse ebaausaid kauplemisvõtteid reguleerivaid õigusnorme, lisades
konkreetsed keskkonnaga seotud eksitavad tavad, mis loetakse igal juhul
ebaausaks (n-ö must nimekiri) ja mille kasutamine on keelatud. Tõstetakse
ka trahvimäärasid, mis puudutavad ebaausa kauplemisvõtte kasutamist,
ebamõistlikult kahjustavaid lepingutingimusi ja võlaõigusseaduses
sätestatud nõuete rikkumist. Lisaks lõhkematerjaliseaduse muudatusega
vähendatakse dubleeritud loamenetlust selliselt, et ettevõtjalt ei nõuta
teatud juhtudel nii relvaseaduse tegevusluba kui ka lõhkematerjaliseaduse
kohast käitamisluba.

Eelnõu esimene lugemine Riigikogus on kavandatud 10. veebruarile 2026.
aastal.

Kogu eelnõu menetlusega seonduv teave, samuti teave komisjonile eelnõuga
seoses laekunud arvamuste ja ettepanekute ning vastutava Riigikogu liikme
ja ametniku ning kaasatud isikute kohta on leitav
<https://www.riigikogu.ee/tegevus/eelnoud/eelnou/764c73b4-2361-40e9-9785-2
f640c716336/tarbijakaitseseaduse-ja-lohkematerjaliseaduse-muutmise-seadus/
> eelnõu kaardilt parlamendi veebilehel.

Teavitatud huvirühmad:

Avalike ürituste korraldajate liit, Balti Keskkonnafoorum, Eesti Hotellide
ja Restoranide Liit, Eesti Infotehnoloogia ja Telekommunikatsiooni Liit,
Eesti Jahimeeste Selts, Eesti Kaubandus-Tööstuskoda, Eesti Kaupmeeste
Liit, Eesti Keemiatööstuse Liit, Eesti Loodusturismi Ühing, Eesti Omanike
Keskliit, Eesti Spaaliit, Eesti Suurettevõtjate Assotsiatsioon, Eesti
Toiduainetööstuse Liit, Eesti Turismi- ja Reisifirmade Liit, Eesti Väike-
ja Keskmiste Ettevõtjate Assotsiatsioon, Keskkonnaagentuur,
Mittetulundusühing Eesti E-kaubanduse Liit, Mittetulundusühing Eesti
Konverentsibüroo, Mittetulundusühing Eesti Maaturism, Mittetulundusühing
Eesti Standardimis- ja Akrediteerimiskeskus, MTÜ Eesti Suuratraktsioonide
Liit, Sihtasutus Rohetiiger, Tarbijakaitse ja Tehnilise Järelevalve Amet

Lugupidamisega

Mari Tänav

Riigikogu majanduskomisjoni nõunik

T: +372 631 6438

 <mailto:[email-masked]> [email-masked]

Riigikogu, Lossi plats 1a, 15165 Tallinn

 <http://www.riigikogu.ee/> www.riigikogu.ee